2018. gada janvārī Noteikumi Nr.

Rīgā (prot. Nr.   .§)

**Grozījumi Ministru kabineta 2016. gada 24. maija noteikumos Nr. 320 “Valsts un Eiropas Savienības atbalsta piešķiršanas kārtība pasākumā “Atbalsts ieguldījumiem ar lauksaimniecību nesaistītu darbību radīšanā un attīstīšanā” atklātu projektu iesniegumu konkursu veidā”**

*Izdoti saskaņā ar* [*Lauksaimniecības un lauku  
attīstības likuma*](http://likumi.lv/ta/id/87480-lauksaimniecibas-un-lauku-attistibas-likums)[*5. panta*](http://likumi.lv/ta/id/87480-lauksaimniecibas-un-lauku-attistibas-likums#p5) *ceturto daļu*

Izdarīt Ministru kabineta 2016. gada 24. maija noteikumos Nr. 320 “Valsts un Eiropas Savienības atbalsta piešķiršanas kārtība pasākumā “Atbalsts ieguldījumiem ar lauksaimniecību nesaistītu darbību radīšanā un attīstīšanā” atklātu projektu iesniegumu konkursu veidā” (Latvijas Vēstnesis, 2016, 107., 80. nr.) šādus grozījumus:

1. Svītrot 9.1. apakšpunkta otro teikumu.
2. Izteikt 9.2. apakšpunktu šādā redakcijā:

“9.2. ar lauksaimniecību nesaistītu saimniecisko darbību dažādošanai vai tūrisma aktivitāšu veicināšanai – šo noteikumu 6.1. apakšpunktā minētajiem atbalsta pretendentiem, kam ir noslēgts pārskata gads un Valsts ieņēmumu dienestā iesniegta iedzīvotāju ienākuma nodokļa deklarācija vai gada pārskats un kas ir apliecinājuši saimnieciskās darbības sistemātiskumu (vismaz trīs darījumi par atlīdzību finanšu pārskata gadā). Tūrisma aktivitāšu veicināšana ietver jaunu mazēku (ēku, kuru kopējā platība nepārsniedz 25 kvadrātmetrus) būvniecību, ierīkošanu un aprīkošanu kempingu vietā vai atpūtas teritorijā, kas sagatavota un labiekārtota telšu, pārvietojamu mājiņu, treileru un citu vieglas konstrukcijas būvju un objektu izvietošanai un paredzēta viesu izmitināšanai;”.

1. Izteikt 12.4. apakšpunktu šādā redakcijā:

“12.4. ja atbalsta pretendents nav apliecinājis, ka tas pēdējo divu gadu laikā pirms projekta iesnieguma iesniegšanas nav īstenojis un divus gadus pēc projekta pabeigšanas neīstenos regulas Nr. 651/2014 2. panta 61.a punktā minēto pārcelšanu.”

1. Papildināt 12.5. apakšpunktu aiz vārdiem “13. panta “a” ar vārdiem “un “b” apakšpunktos”.
2. Izteikt 14. punktu šādā redakcijā:

“14. Atbalsta pretendents trešajā noslēgtajā gadā pēc projekta īstenošanas sasniedz šādus mērķus: attīsta saimniecisko darbību, saglabā esošās darbavietas un, ja kopējo attiecināmo izmaksu apjoms pārsniedz 200 000 *euro*, rada vismaz vienu jaunu darbavietu, ko saglabā visu projekta uzraudzības laiku.”

1. Papildināt 15. punktu aiz vārdiem “projekta īstenošanas nozarē” ar vārdiem “nesamazinot uzņēmuma kopējo darbavietu skaitu”.
2. Svītrot 16. punktu.
3. Aizstāt 17. punktā skaitli un vārdus “14.1. apakšpunktā minētā mērķa” ar skaitli un vārdiem “14. punktā minēto mērķu”.
4. Aizstāt 20.2.3. apakšpunktā skaitli “10” ar vārdu “pieciem”.
5. Papildināt 24. punktu ar 24.9. apakšpunktu šādā redakcijā:

“24.9. inventāra iegādi tūrisma pakalpojumu sniegšanai.”

1. Papildināt 25. punktu ar 25.7. apakškpunktu šādā redakcijā:

“25.7. sertificēta speciālista aizpildītu ēkas energoaudita pārskatu (7. pielikums) ar energoefektivitātes aprēķinu vai nacionālajā akreditācijas institūcijā akreditēta uzņēmumu energoauditora atzinumu, vai sertificēta speciālista izsniegtu ēkas energosertifikāta kopiju ar tam pievienotu pārskatu par ekonomiski pamatotiem energoefektivitātes uzlabošanas pasākumiem – ja investīcijas paredzētas energoefektivitātes palielināšanai.”

1. Izteikt 33. punktu šādā redakcijā:

“33. Plānošanas periodā vienai ar atbalsta pretendentu saistīto personu grupai kopējā attiecināmo izmaksu summa nepārsniedz 700 000 *euro*, ko veido:

33.1. ieguldījumi ražošanas attīstībā – 500 000 *euro*, tajā skaitā par mobilo tehniku 200 000 *euro*;

33.2. ieguldījumi pakalpojumu attīstībā – 300 000 *euro*, tajā skaitā par mobilo tehniku 200 000 *euro*.”

1. Izteikt 35. punktu šādā redakcijā:

“35. Atbalsta intensitāte ir 40 procenti no attiecināmajām izmaksām, bet par ieguldījumiem energoefektīvās būvēs – 50 procenti, par specializēto meža tehniku – 35 procenti un citu mobilo tehniku – 25 procenti no attiecināmajām izmaksām.”

1. Papildināt noteikumus ar 36.1 punktu šādā redakcijā:

“36.1 Atbalsta pretendents, kas plāno ieguldījumus energoefektīvās būvēs, nodrošina, ka ēkas energoefektivitāte pārsniedz normatīvajos aktos par būvniecību un energoefektivitāti regulējošajos normatīvajos aktos noteiktās minimālās prasības.”

1. Papildināt 38.4. apakšpunktu aiz vārdiem iekavās “būvuzraudzību un autoruzraudzību” ar vārdiem “kā arī energoefektivitātes audita un energosertifikāta sagatavošanas izmaksas”.
2. Svītrot 46.12. apakšpunktu.
3. Izteikt 1. pielikumu jaunā redakcijā (1. pielikums).
4. Izteikt 2. pielikumu jaunā redakcijā (2. pielikums).
5. Izteikt 3. pielikumu jaunā redakcijā (3. pielikums).
6. Papildināt noteikumus ar 7. pielikumu (4. pielikums).

Ministru prezidents Māris Kučinskis

Zemkopības ministrs Jānis Dūklavs